
 Hegyesdért Alapítvány 
Alapító okirata
Alulírott alapító a Polgári Törvénykönyvről szóló 2013. évi V. törvény és az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény alapján működő alapítvány létrehozását határozta el.

1. Az alapító neve:  Hegyesd Község Önkormányzata   (8296     Hegyesd, Zrínyi u. 1. )
    Képviseli:           Stark Sándor polgármester 

[bookmark: _GoBack]2. Az alapítvány neve:    Hegyesdért Alapítvány.
3. Az alapítvány székhelye: 8296 Hegyesd, Zrínyi u.1.

4. Az alapítói induló vagyon: 50.000.- Ft, azaz Ötvenezer  forint készpénz, amelyet az alapító teljes   
                                                  egészében rendelkezésre bocsátott.
5 . Az alapítvány célja:
        Az alapítványt az alapító Hegyesd község fejlődésének elősegítése céljából hozta létre.   
        Az alapítvány alapvető célja:
 
a.) gyermek- és ifjúság megfelelő  irányú  fejlődésének  elősegítése;
b.) önkormányzat  feladatát  képező  egészségügyi  ellátás  javítása;
c.) oktatás, átképzés, kultúra személyi-, tárgyi feltételeinek javítása;
d.) Hegyesd vár állagmegóvása, rekonstrukciója; 
e.) helyi védelem alá helyezett területek karbantartása; 
f.) községben lévő  műemlékek,  községkép szempontjából  fontos
      épületek felújítása, állagmegóvása;
g.) község   közigazgatási   területén   a   közbiztonság   érdekében  
      tevékenykedő szervezet, polgárőrség támogatása;
h.) ifjúsági- és diáksport, valamint a szabadidősport  lehetőségének
      elősegítése;
i.) idősek támogatása, szociális feladatok ellátása; 
j.) volt murvabánya területén kialakítandó  szabadidő központ létesítésének segítése
6. Az alapítvány tevékenysége:
	Anyagi támogatással ösztönözni, segíteni, bátorítani mindazokat a magán, vagy jogi személyek részéről induló vállalkozásokat, beruházásokat és polgári kezdeményezéseket, amelyek célja hogy – az önkormányzat rendelkezésére álló vagyoni eszközökön kívül – Hegyesd község fejlesztését, infrastruktúrájának javítását, gazdasági erejének növelését, az egészségügyi- kulturális- oktatási, kereskedelmi, és idegenforgalmi szolgáltatások magasabb színvonalon történő kiegészítését biztosítsák. 
7. Az alapítvány jellege:

 7.1./ Az alapítvány nyitott, ahhoz bármely hazai vagy külföldi természetes és jogi személy 
                      bármikor az Alapítvány fennállása alatt tetszése szerinti vagyoni hozzájárulással 
                      csatlakozhat. A csatlakozás ténye a csatlakozót nem minősíti alapítóvá, alapítói 
                      jogokat  nem gyakorolhat. A csatlakozót megilleti azonban az a jog, hogy javaslatot 
                      tegyen a kuratórium részére a vagyoni juttatásának felhasználására vonatkozóan.

7.2./ Az alapítvány közvetlen politikai tevékenységet nem folytat, szervezete pártoktól 
        független és azoknak anyagi támogatást nem nyújt.
8. Az alapítvány időtartama:
Az alapítványt határozatlan időtartamra hozta létre az alapító.
9. Az alapítványi vagyon felhasználása:
9.1./ Az alapítvány mindenkori vagyona kizárólag a jelen alapító okiratban megjelölt célok megvalósítására használható fel. Az alapítói vagyonnal a kuratórium gazdálkodik. 
9.2./ Alapítványi célra az alapításkori vagyon és annak teljes hozadéka, továbbá az alapítást követően az alapítványi számlára érkező készpénzadomány teljes összege vagy a természetben nyújtott adomány fordítható. 
9.3./ Az alapítványi vagyon felhasználása során az egyedi kérelmek alapján a támogatásokról elfogadott pénzügyi terv és határozat alapján a kuratórium dönt.
9.4./ Ha a csatlakozó támogató rendelkezett vagyoni juttatása felhasználásáról, úgy rendelkezése érvényesüléséről a kuratórium gondoskodik.
10. Az alapítvány ügyvezető szerve:
10.1./ Az alapító az alapítvány vagyonának kezelésére  három  természetes személyből álló kuratóriumot nevez. Az alapító fenntartja a kuratórium elnökének  kijelölési jogát.
A kuratórium elnöke :
Kapócs Tibor 2431 Perkáta, Tanácsköztársaság útja 22. anyja neve: Ecsődi Ilona 
               A kuratórium  tagja:

Angyal Anna 8296 Hegyesd, Petőfi u.2/A. anyja neve: Kovács Katalin

A kuratórium tagja: 

Gusztos Sándor 8296 Hegyesd, Sátormapuszta 5. anyja neve:  Ács Fehér Ilona 

 10.2./ A kuratóriumi tagok kijelölése határozatlan időre szól. A kuratóriumi tagokat az 
            alapító jelöli ki, s tisztség annak elfogadásával jön létre. 
A kuratóriumi tagság megszűnik:
· a tag halálával,
· lemondásával,
· a Ptk. 3:22. § (1)-(6) bekezdésében, továbbá a Ptk. 3:397. § (3), (4) bekezdésében és a Btk. 61.§ (2) bekezdésében foglalt összeférhetetlenségi és kizáró ok bekövetkeztével,
· a Ptk. 3:398. § (2) bekezdése szerinti visszahívással
10.3./ A kuratórium biztosítja az alapítványi célok folyamatos megvalósítását, ehhez megteremti a szükséges eszköz és feltételrendszert. Dönt az alapítványhoz érkezett adományok elfogadásáról, illetve, visszautasításáról.
Az alapítvány munkavállalói felett a munkáltatói jogokat a kuratórium gyakorolja.
10.4./ A Kuratóriumot évente legalább egyszer össze kell hívni írásban, igazolható módon. Írásbeli igazolható módon történő kézbesítésnek minősül: pl. ajánlott vagy tértivevényes küldeményként, továbbá a tagnak az elektronikus levelezési címére történő kézbesítés azzal, hogy a kézbesítés visszaigazolásra kerüljön (elektronikus tértivevény). 
10.5./ A kuratórium feladata ellátása során határozatait nyilvános ülés tartásával hozza meg. Az ülést a kuratórium elnöke hívja össze meghívóval. A meghívónak tartalmaznia kell az alapítvány nevét és székhelyét, továbbá a kuratóriumi ülés helyét, időpontját és a napirendi pontokat. A meghívót a kuratóriumi tagoknak igazolt módon és olyan időben kell megküldeni, hogy a meghívó kézhezvétele és a kuratóriumi ülés időpontja között legalább 8 nap elteljen.
10.6./ A kuratórium akkor határozatképes, ha azon legalább két tag jelen van. Határozatát – ha az alapító okirat másként nem rendelkezik – mindhárom tag jelenléte esetén egyszerű szótöbbséggel, míg két tag esetén egyhangúlag hozza.
A határozat meghozatalakor nem szavazhat az,
a) akit a határozat kötelezettség vagy felelősség alól mentesít vagy a jogi személy terhére másfajta előnyben részesít;
b) akivel a határozat szerint szerződést kell kötni;
c) aki ellen a határozat alapján pert kell indítani;
d) akinek olyan hozzátartozója érdekelt a döntésben, aki a jogi személynek nem tagja vagy alapítója;
e) aki a döntésben érdekelt más szervezettel többségi befolyáson alapuló kapcsolatban áll; vagy
f) aki egyébként személyesen érdekelt a döntésben.

                  10.7./ A kuratórium tagjait díjazás nem illeti meg, azonban igazolt készkiadásaik,
                            költségeik megtérítésére igényt tarthatnak.

11.  Az alapítvány ellenőrző szerve:

11.1./ Az alapító az alapítvány működését és gazdálkodását ellenőrző és a kuratóriumtól 
         elkülönített   3 főből álló felügyelő bizottságot hoz létre.

11.2./ Nem lehet a felügyelő bizottság elnöke/tagja az a személy, aki:
         a./ a kuratórium elnöke vagy tagja-,
         b./ az alapítvánnyal e megbízásán kívül más tevékenység kifejtésére irányuló 
             munkaviszonyban, vagy munkavégzésre  irányuló egyéb jogviszonyban áll-,
         c./ az alapítvány cél szerinti juttatásából részesül, kivéve a bárki által megkötés nélkül 
             igénybe vehető nem pénzbeli szolgáltatásokat-, illetve
         d./ az a.-c. pontokban meghatározott személy hozzátartozója-,
         e./ aki az 1997. évi CLVI. tv. 9.§./1/ hatálya alatt áll, vagy aki a közügyektől való eltiltás  
             hatálya alatt áll.

   11.3./ Az alapító a felügyelő bizottság elnökéül: Jánosi Katalin Elvira Hegyesd, Zrínyi u. 4. 
            anyja neve: Tasner Erzsébet  tagjainak pedig:

11. 3.1.Imre Gabriella 8296 Hegyesd, Petőfi u.10.anyja neve: Mondli Jolán
11. 3.2. Szabó Gabriella 8296 Hegyesd, Petőfi  u.26. anyja neve: Mészáros Margit
szám alatti lakosokat megválasztotta és a  felügyelő bizottsági teendők ellátásával  határozatlan időre megbízta.

11.4./ A felügyelő bizottság ellenőrzi az alapítvány kuratóriumának működését és gazdálkodását. Ennek során a kuratórium elnökétől, tagjaitól jelentést kérhet, az alapítvány könyvelésébe és irataiba betekinthet, azokat megvizsgálhatja.

11.5./ A felügyelő bizottság elnöke vagy tagja a kuratórium ülésein tanácskozási joggal részt vehet. Az alapítvány éves beszámolóját jóváhagyó, az  éves költségvetését megállapító ülésein, a felügyelő bizottság   köteles képviseltetni magát.

11.6./ A felügyelő bizottság köteles az intézkedésre jogosult kuratóriumot tájékoztatni és annak összehívását kezdeményezni, ha arról szerez tudomást, hogy az alapítvány működése során olyan jogszabálysértés, vagy az alapítvány érdekeit egyébként súlyosan sértő cselekmény (mulasztás) történt, amelynek megszüntetése vagy következményeinek elhárítása illetve enyhítése, az intézkedésre jogosult kuratórium döntését teszi szükségessé, vagy a vezető tisztségviselők felelősségét megalapozó tény merült fel.

11.7./ A kuratórium elnöke a felügyelő bizottság indítványára –annak megtételétől számított 30 napon belül- a kuratórium ülését köteles összehívni. E határidő eredménytelen eltelte esetén, a kuratórium összehívására a felügyelő bizottság jogosult.

11.8./ Ha a kuratórium a törvényes működés helyreállítása érdekében szükséges intézkedéseket nem teszi meg, a felügyelő bizottság köteles haladéktalanul értesíteni a törvényességi felügyeletet ellátó Veszprém Megyei Főügyészséget.

11.9./ A felügyelő bizottság üléseit szükség szerint tartja, de évente legalább két ülést tart.

11.10./ A felügyelő bizottság üléseit az elnök akadályoztatása esetén az általa felkért tag vezeti. A felügyelő bizottság döntéseit egyszerű szótöbbséggel hozza. Üléseiről jegyzőkönyvet kell készíteni, amelyről a bizottság elnöke gondoskodik.

11.11./ A felügyelő bizottság ügyrendjét maga állapítja meg-, azt megküldi az alapítónak valamint a kuratóriumnak.
12. Összeférhetetlenségi szabályok:

     12.1./ Vezető tisztségviselő az a nagykorú személy lehet, akinek cselekvőképességét a 
          tevékenysége ellátásához szükséges körben nem korlátozták.
 Ha a vezető tisztségviselő jogi személy, a jogi személy köteles kijelölni azt a      természetes személyt, aki a vezető tisztségviselői feladatokat nevében ellátja. A vezető tisztségviselőkre vonatkozó szabályokat a kijelölt személyre is alkalmazni kell.
             A vezető tisztségviselő ügyvezetési feladatait személyesen köteles ellátni.
        Nem lehet vezető tisztségviselő az, akit bűncselekmény elkövetése miatt jogerősen 
        szabadságvesztés büntetésre ítéltek, amíg a büntetett előélethez fűződő hátrányos   
        következmények alól nem mentesült.
Nem lehet vezető tisztségviselő az, akit e foglalkozástól jogerősen eltiltottak. Akit valamely foglalkozástól jogerős bírói ítélettel eltiltottak, az eltiltás hatálya alatt az ítéletben megjelölt tevékenységet folytató jogi személy vezető tisztségviselője nem lehet.
Nem lehet vezető tisztségviselő, aki közügyektől eltiltó ítélet hatálya alatt áll (Btk. 61.§ (2) bek. i) pont).
Az eltiltást kimondó határozatban megszabott időtartamig nem lehet vezető tisztségviselő az, akit eltiltottak a vezető tisztségviselői tevékenységtől.

    12.2./Az alapítvány kedvezményezettje és annak közeli hozzátartozója nem lehet a    kuratórium 
              tagja.
Az alapító /alapítói jogok gyakorlója/, illetőleg törvényes képviselője és közeli hozzátartozói nem lehetnek többségben a kuratóriumban.

12.3./ A kuratórium határozathozatalában nem vehet részt az a személy, aki vagy akinek  
         közeli hozzátartozója a határozat alapján kötelezettség vagy felelősség alól mentesül, 
         vagy bármilyen más előnyben részesül, illetve a megkötendő jogügyletben egyébként 
         érdekelt.
 Nem minősül előnynek a közhasznú szervezet cél szerinti juttatásai keretében a bárki által megkötés nélkül igénybe vehető nem pénzbeli szolgáltatás, illetve az egyesület által tagjának, a tagsági jogviszony alapján nyújtott, létesítő okiratnak megfelelő cél szerinti juttatás.
Az alapító okiratban nem szabályozott kérdésekre a Polgári Törvénykönyvről szóló 2013. évi V. törvény, az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény rendelkezéseit kell megfelelően alkalmazni.
  Kelt: Hegyesd, 2016. év. február  hó 24. napján


 Stark Sándor 
					        			 polgármester 
					       		       alapító képviseletében



Tanú neve: ……………………………………………
Lakcíme: ………………………………………………
Személyi igazolvány száma:…………………………..
Tanú neve: ……………………………………………
Lakcíme: ……………………………………………..
Személyi igazolvány száma: …………………………
